text: Fynsk tåge-ulykke aflyser minister-besøg på Billund-skole
  16 november 2015 kl. 06.19
  Undervisningsminister Ellen Trane Nørby (V) må aflyse et besøg på Billund-skole, da hendes ministerbil søndag aften kørte galt i tågen på den fynske motorvej.
  
  Mandag morgen skulle undervisningsminister Ellen Trane Nørby have besøgt International School of Billund - men hendes ministerbil var søndag aften involveret i et stort harmonika-sammenstød med omkring 35 biler i tæt tåge på motovejen på Fyn.
  Ellen Trane Nørby var ikke i bilen, og ministerchaufføren kom ikke til skade ved sammenstødet. Det oplyser ministerens
  særlige rådgiver Anders Jacobsen.
  Ministerbilen skulle fragte Ellen Trane Nørby fra sin bopæl i Sønderborg til Billund.
  Ellen Trane Nørbys besøg på International School of Billund bliver i stedet gennemført på tirsdag i næste uge.
  Undervisningsministerens øvrige besøg mandag i Varde og Esbjerg gennemføres som planlagt.
  